
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3976 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ρυθμίσεις θεμάτων περιορισμών στην ανάληψη 
μετρητών και τη μεταφορά κεφαλαίων. 

2 Διαδικασίες ηλεκτρονικής υποβολής δικαιολογητι- 
κών, κατάθεσης ειδικού προστίμου, προϋποθέσεις 
και έλεγχος μειώσεων ειδικού προστίμου λόγω 
εργασιών προσαρμογής, στατικής ενίσχυσης και 
ενεργειακής αναβάθμισης, για την υπαγωγή αυ¬ 
θαιρέτων κατασκευών στον ν. 4495/2017 «Έλεγχος 
και προστασία του Δομημένου Περιβάλλοντος και 
άλλες διατάξεις», ανάθεση διαχείρισης και λειτουρ¬ 
γίας του πληροφοριακού συστήματος υπαγωγής 
αυθαιρέτων και καθορισμός ποσού ανταπόδοσης 
και λοιπών υποχρεώσεων του αρμόδιου φορέα δι¬ 
αχείρισης του πληροφοριακού συστήματος. 


ΑΠΟΦΑΣΕΙΣ 

Αριθ. Γ.Δ.Ο.Π. 0001695 ΕΞ 2017/Χ.Π. 1917 (1) 

Ρυθμίσεις θεμάτων περιορισμών στην ανάληψη 

μετρητών και τη μεταφορά κεφαλαίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παραγράφου 18 του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015 
«Επείγουσες ρυθμίσεις για τη θέσπιση περιορισμών στην 
ανάληψη μετρητών και τη μεταφορά κεφαλαίων και τις 
τροποποιήσεις των ν. 4063/2012,4172/2013,4331/2015 
και 4334/2015» (Α' 84), η οποία κυρώθηκε με το άρθρο 4 
του ν. 4350/2015 (Α' 161), όπως τροποποιήθηκε και ισχύει, 
β) του π.δ/τος 111/2014 «Οργανισμός Υπουργείου Οι¬ 
κονομικών» (Α' 178), όπως ισχύει, 
γ) του π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 


δ) του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (Α' 84). 

3. Την εισήγηση του Συμβουλίου Συστημικής Ευστά¬ 
θειας. 

4. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την τροποποίηση των περιορισμών στην ανάληψη 
μετρητών και στη μεταφορά κεφαλαίων που θεσπί¬ 
στηκαν με την Πράξη Νομοθετικού Περιεχομένου της 
18ης Ιουλίου 2015 (Α' 84), όπως ισχύει, ως εξής: 

1. Η παράγραφος 6 του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015 
(Α' 84), όπως ισχύει, αντικαθίσταται ως ακολούθως: 

«Επιτρέπεται το άνοιγμα λογαριασμού, όψεως ή κατα- 
θετικού, καθώς και η προσθήκη συνδικαιούχου σε λογα¬ 
ριασμό, από φυσικό πρόσωπο μέσω της δημιουργίας νέου 
κωδικού πελάτη (Έυ5ΐοιπθΓ Ιϋ) σε πιστωτικό ίδρυμα, με 
την προϋπόθεση ότι δεν υφίσταται διαθέσιμος λογαρια¬ 
σμός σε άλλο πιστωτικό ίδρυμα του οποίου είναι δικαιού¬ 
χος, και κατόπιν υποβολής από τον αιτούντα υπεύθυνης 
δήλωσης με το ανωτέρω περιεχόμενο. Στις περιπτώσεις 
της παρούσας παραγράφου δεν εφαρμόζονται οι διατά¬ 
ξεις της παραγράφου 7 του άρθρου πρώτου της Πράξης 
Νομοθετικού Περιεχομένου της 18ης Ιουλίου 2015 (Α' 84). 

2. Το τελευταίο εδάφιο της περίπτωσης στ της πα¬ 
ραγράφου 11 του άρθρου πρώτου της Πράξης Νο¬ 
μοθετικού Περιεχομένου της 18 Ιουλίου 2015 (Α' 84), 
αντικαθίσταται ως ακολούθως: «Πέραν των ανωτέρω, 
επιτρέπεται η πραγματοποίηση ανάληψης μετρητών έως 
του ποσοστού 100% του χρηματικού ποσού το οποίο, 
μετά την 01/12/2017, μεταφέρεται από την αλλοδαπή 
με μεταφορά πίστωσης σε υφιστάμενους λογαριασμούς, 
που τηρούνται σε πιστωτικό ίδρυμα στην Ελλάδα, με 
διαδικασία οριζόμενη από την Επιτροπή ΈγκρισηςΤρα- 
πεζικών Συναλλαγών». 

3. Η περίπτωση ιζ της παραγράφου 11 του άρθρου 
πρώτου της Πράξης Νομοθετικού Περιεχομένου της 
18ης Ιουλίου 2015 (Α' 84), όπως ισχύει, αντικαθίσταται 
ως ακολούθως: 

«ιζ. Συναλλαγές νομικών προσώπων ή επιτηδευματι- 
ών προς το εξωτερικό στο πλαίσιο των επιχειρηματικών 
τους δραστηριοτήτων, που δεν υπερβαίνουν τις είκοσι 
χιλιάδες (20.000) ευρώ, η καθεμία, ανά πελάτη, ανά ημέ¬ 
ρα, κατόπιν προσκόμισης των σχετικών τιμολογίων και 
λοιπών παραστατικών και δικαιολογητικών, τα οποία 
θα συνοδεύονται υποχρεωτικά από υπεύθυνη δήλωση 
με την οποία τα ανωτέρω πρόσωπα δηλώνουν ότι τα 
ως άνω προσκομισθέντα έγγραφα είναι γνήσια και δεν 
έχουν προσκομισθεί σε άλλο πιστωτικό ίδρυμα. Οι ως 
άνω συναλλαγές θα διεκπεραιώνονται απευθείας από το 
δίκτυο των καταστημάτων των πιστωτικών ιδρυμάτων, 
με πίστωση του λογαριασμού του αντισυμβαλλομένου 
και θα υπολογίζονται εντός του εβδομαδιαίου ορίου που 
ορίζεται από την Επιτροπή Έγκρισης Τραπεζικών Συναλ¬ 
λαγών για κάθε πιστωτικό ίδρυμα.» 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθ. ΥΠΕΝ/ΔΑΟΚΑ/27 454/2631 (2) 

Διαδικασίες ηλεκτρονικής υποβολής δικαιολο- 
γητικών, κατάθεσης ειδικού προστίμου, προϋπο¬ 
θέσεις και έλεγχος μειώσεων ειδικού προστίμου 
λόγω εργασιών προσαρμογής, στατικής ενίσχυ¬ 
σης και ενεργειακής αναβάθμισης, για την υπα¬ 
γωγή αυθαιρέτων κατασκευών στον ν. 4495/2017 
«Έλεγχος και προστασία του Δομημένου Περι¬ 
βάλλοντος και άλλες διατάξεις», ανάθεση δια¬ 
χείρισης και λειτουργίας του πληροφοριακού συ¬ 
στήματος υπαγωγής αυθαιρέτων και καθορισμός 
ποσού ανταπόδοσης και λοιπών υποχρεώσεων 
του αρμόδιου φορέα διαχείρισης του πληροφο¬ 
ριακού συστήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
άρθρο πρώτο του π.δ/τος 63/2005 (ΦΕΚ Α'/98). 

2. Το υπ' αριθ. 70/22-9-2015 π.δ/γμα «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 


Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργείου 
Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας σε Υπουργείο Περιβάλλοντος 
και Ενέργειας. Μεταφορά Γενικής Γραμματείας Βιομη¬ 
χανίας στο Υπουργείο Οικονομίας, Ανάπτυξης και Του¬ 
ρισμού» (ΦΕΚ Α'/114). 

3. Την υπ' αριθ. Υ2/22-9-2015 απόφαση «Σύσταση 
Θέσεων Αναπληρωτών Υπουργών και Υφυπουργών» 
(ΦΕΚ Β72076). 

4. Το υπ' αριθ. 125/5-11-2016 π.δ/γμα «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚΑ7210). 

5. Το π.δ/γμα 130/2017 «Οργανισμός Υπουργείου Πε¬ 
ριβάλλοντος και Ενέργειας» (ΦΕΚ Α'/160). 

6. Το π.δ/γμα 111/2014 «Οργανισμός Υπουργείου Οι¬ 
κονομικών» (ΦΕΚ Α'/178). 

7. Το άρθρο 82 του ν. 4495/2017 «Έλεγχος και προστα¬ 
σία του Δομημένου Περιβάλλοντος και άλλες διατάξεις» 
(ΦΕΚ Α' 167/3.11.2017). 

8. Το άρθρο 83 του ν. 4495/2017 «Έλεγχος και προστα¬ 
σία του Δομημένου Περιβάλλοντος και άλλες διατάξεις» 
(ΦΕΚ Α' 167/3.11.2017). 

9. Τις παρ. 3, 5 και 6 του άρθρου 90 του ν. 4495/2017 
«Έλεγχος και προστασία του Δομημένου Περιβάλλοντος 
και άλλες διατάξεις» (ΦΕΚ Α' 167/3.11.2017). 

10. Το άρθρο 99 του ν. 4495/2017 «Έλεγχος και προ¬ 
στασία του Δομημένου Περιβάλλοντος και άλλες διατά¬ 
ξεις» (ΦΕΚ Α' 167/3.11.2017). 

11 .Το άρθρο 101 του ν. 4495/2017 «Έλεγχος και προ¬ 
στασία του Δομημένου Περιβάλλοντος και άλλες διατά¬ 
ξεις» (ΦΕΚ Α' 167/3.11.2017). 

12. Το άρθρο 102 του ν. 4495/2017 «Έλεγχος και προ¬ 
στασία του Δομημένου Περιβάλλοντος και άλλες διατά¬ 
ξεις» (ΦΕΚ Α' 167/3.11.2017). 

13. Το άρθρο 125 του ν. 4495/2017 «Έλεγχος και προ¬ 
στασία του Δομημένου Περιβάλλοντος και άλλες διατά¬ 
ξεις» (ΦΕΚ Α' 167/3.11.2017). 

14. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουν: 

Άρθρο 1 

Διαδικασία ηλεκτρονικής υποβολής 
των απαραίτητων δικαιολογητικών 
για την υπαγωγή αυθαίρετης κατασκευής 
στις διατάξεις του ν. 4495/2017 

1. Από την έναρξη ισχύος της παρούσας η συνολική 
διαδικασία υπαγωγής αυθαιρέτων στο ν. 4495/2017 
(ένταξη, περαίωση) διεκπεραιώνεται αποκλειστικά ηλε¬ 
κτρονικά, μέσω πληροφοριακού συστήματος. 

2. Εξουσιοδοτημένος μηχανικός υποβάλλει ηλεκτρονι¬ 
κά στο πληροφοριακό σύστημα τα απαιτούμενα στοιχεία 
του ακινήτου στα οποία απαραίτητα περιλαμβάνονται η 
γενική περιγραφή, η ταχυδρομική διεύθυνση, ο Δήμος 
στον οποίο ανήκει το ακίνητο, οι Γεωγραφικές Συντεταγ- 

μένεςτου γεωτεμαχίου στο οποίο βρίσκεται το ακίνητο, 
τα πλήρη στοιχεία των ιδιοκτητών/αιτούντων (απαραίτη¬ 
τα ονοματεπώνυμο, πατρώνυμο και ΑΦΜ) καθώς και η 
καταγραφή των εντασσόμενων παραβάσεων σύμφωνα 
με τις διατάξεις του ν. 4495/2017, με όλα τα στοιχεία τα 
οποία είναι απαραίτητα για τον υπολογισμό του παρά¬ 
βολου και του ενιαίου ειδικού προστίμου. 

3. Μετά τη συμπλήρωση των ανωτέρω στοιχείων ο μη¬ 
χανικός υποβάλλει ηλεκτρονικό αίτημα, το οποίο θεωρεί¬ 
ται δήλωση πρόθεσης υπαγωγής του αυθαιρέτου και ελέγ¬ 
χεται ως προς την πληρότητα των δηλούμενων στοιχείων. 
Το πληροφοριακό σύστημα εκδίδει κωδικούς πληρωμής 
που αποτελούν απαραίτητα στοιχεία για την πληρωμή του 
παράβολου και του ποσοστού ανταπόδοσης. 

4. Η πληρωμή του παράβολου και του ποσοστού αντα¬ 
πόδοσης διαπιστώνεται αυτόματα με την διαβίβαση ηλε¬ 
κτρονικών αρχείων από τα συμβεβλημένα Τραπεζικά 
Ιδρύματα πληρωμών. 

Μετά την εξόφληση του παράβολου η δήλωση αποκτά 
μοναδικό ηλεκτρονικό κωδικό ελέγχου και ημερομηνία 
υπαγωγής, η οποία είναι η ημερομηνία εξόφλησης του 
παράβολου. 

Η προώθηση της δήλωσης σε κατάσταση υπαγωγής, 
οπότε εκδίδονται οι κωδικοί πληρωμής του ενιαίου ειδι¬ 
κού προστίμου και επέρχονται οι συνέπειες του άρθρου 
105 περί αναστολής κυρώσεων, γίνεται ηλεκτρονικά από 
τον εξουσιοδοτημένο μηχανικό, με την υποχρέωση επι- 
σύναψης της έγγραφης εξουσιοδότησής του από τον 
ιδιοκτήτη/αιτούντα. 

Το πληροφοριακό σύστημα ενημερώνεται αυτόματα 
για την πληρωμή των δόσεων ή την εφάπαξ εξόφληση 
του ενιαίου ειδικού προστίμου με την διαβίβαση ηλε¬ 
κτρονικών αρχείων από τα συμβεβλημένα Τραπεζικά 
Ιδρύματα. 

Ο εξουσιοδοτούμενος μηχανικός οφείλει να παραδώ- 
σει στον ιδιοκτήτη/αιτούντα τον μοναδικό ηλεκτρονικό 
κωδικό ελέγχου που φέρει η δήλωση, μέσω του οποίου 
δύναται να ενημερώνεται ηλεκτρονικά για την πορεία 
υπαγωγής, την καταβολή των δόσεων, τυχόν μεταβο¬ 
λές των στοιχείων της υπαγωγής, αναπροσαρμογές του 
προστίμου ή και του σχήματος πληρωμών έως και την 
περαίωση της διαδικασίας. 

Άρθρο 2 

Διαδικασία ηλεκτρονικής υποβολής 
των απαραίτητων δικαιολογητικών 
για την οριστικοποίηση και περαίωση 
της διαδικασίας υπαγωγής 

1.0 εξουσιοδοτημένος μηχανικός της παρ. 2 του άρ¬ 
θρου 1 της παρούσας απόφασης, υποχρεούται μέσα σε 
διάστημα έξι (6) μηνών από την πληρωμή του παράβο¬ 
λου να ολοκληρώσει την ηλεκτρονική υποβολή των απα¬ 
ραίτητων δικαιολογητικών στο πληροφοριακό σύστημα. 

2.α Μέχρι την ολοκλήρωση της υποβολής των δικαιο- 
λογητικών είναι δυνατή η οριστικοποίηση της δήλωσης, 
εφόσον εξοφληθεί το ενιαίο ειδικό πρόστιμο ή ποσο¬ 
στό τουλάχιστον 30% αυτού και υποβληθεί ηλεκτρονικά 


δήλωση του εξουσιοδοτημένου μηχανικού ότι έχει στη 
διάθεση του όλα τα δικαιολογητικά και τις μελέτες και 
θα τα υποβάλει ηλεκτρονικά εντός της ανωτέρω προθε¬ 
σμίας. Εφόσον πληρούνται οι ανωτέρω προϋποθέσεις 
εκδίδεται η βεβαίωση της παρ. 2 (περ. γ) του άρθρου 83 
του ν. 4495/2017. Σε περίπτωση οριστικής υπαγωγής της 
δήλωσης πριν τη συνολική εξόφληση του προστίμου, 
γίνεται σαφής αναφορά στην τεχνική έκθεση της δή¬ 
λωσης υπαγωγής που συνοδεύει τη βεβαίωση για την 
εξόφληση ποσοστού 30% του ενιαίου ειδικού προστίμου 
κατ' εφαρμογή της παρ. 3 του ιδίου άρθρου. 

Μετά την οριστικοποίηση της δήλωσης υπαγωγής 
οποιοδήποτε αίτημα επεξεργασίας για διόρθωση στοι¬ 
χείων υποβάλλεται ηλεκτρονικά στο πληροφοριακό 
σύστημα, συνοδευόμενο απαραίτητα από σχετική αι¬ 
τιολόγηση. 

Το αίτημα διαβιβάζεται στην οικεία Επιτροπή Εξέτασης 
Προσφυγών Αυθαιρέτων του άρθρου 17 ν. 4495/2017 η 
οποία με βάση την αιτιολόγηση αποδέχεται ή απορρί¬ 
πτει την διόρθωση των στοιχείων. Μέχρι την σύσταση 
της Επιτροπής Εξέτασης Προσφυγών Αυθαιρέτων του 
άρθρου 17 ν. 4495/2017, τα αιτήματα που υποβάλλονται 
στο πληροφοριακό σύστημα για διόρθωση στοιχείων 
δηλώσεων υπαγωγής του ν. 4178/2013 ή του παρόντα 
νόμου, διαβιβάζονται στο αρμόδιο ΣΥΠΟΘΑ για την απο¬ 
δοχή ή μη του αιτήματος. 

Σε περιπτώσεις που η διόρθωση αφορά οριστικές δη¬ 
λώσεις υπαγωγής με εσφαλμένα στοιχεία τα οποία όμως 
δεν μεταβάλλουν το ύψος του υπολογισθέντος κατά τη 
δήλωση υπαγωγής προστίμου άνω του είκοσι 20 %, το 
αίτημα τροποποίησης γίνεται αυτόματα αποδεκτό από 
το πληροφοριακό σύστημα. 

β. Η περαίωση της διαδικασίας υπαγωγής εκδίδεται κα¬ 
τόπιν ενέργειας του εξουσιοδοτημένου μηχανικού, μετά 
την πλήρη εξόφληση του ενιαίου ειδικού προστίμου και 
την ολοκλήρωση της υποβολής στο πληροφοριακό σύ¬ 
στημα των απαραίτητων δικαιολογητικών, όπως αυτά 
ορίζονται στο άρθρο 99 και λοιπές επιμέρους διατάξεις 
του ν. 4495/2017. 

Αιτήματα που υποβάλλονται στο πληροφοριακό σύ¬ 
στημα για διόρθωση στοιχείων περαιωμένων δηλώσεων 
υπαγωγής, διαβιβάζονται στο οικείο τοπικό Παρατηρη¬ 
τήριο, το οποίο εισηγείται προς την αρμόδια Επιτρο¬ 
πή Εξέτασης Προσφυγών Αυθαιρέτων του άρθρου 17 
ν. 4495/2017 για την αποδοχή ή μη του αιτήματος. 

Σε περιπτώσεις που η διόρθωση περαιωμένων υπα¬ 
γωγών αφορά εσφαλμένα στοιχεία τα οποία όμως δεν 
μεταβάλλουν το ύψος του καταβληθέντος προστίμου 
άνω του είκοσι 20 %, το αίτημα τροποποίησης γίνεται 
αυτόματα αποδεκτό από το πληροφοριακό σύστημα. 

Μέχρι την λειτουργία των παρατηρητηρίων, τα αιτήμα¬ 
τα που υποβάλλονται στο πληροφοριακό σύστημα για 
διόρθωση στοιχείων περαιωμένων δηλώσεων υπαγωγής 
του παρόντα νόμου, διαβιβάζονται στην οικεία ΥΔΟΜ 
η οποία εισηγείται προς το αρμόδιο ΣΥΠΟΘΑ για την 
αποδοχή ή μη του αιτήματος. 

Οι αποφάσεις της Επιτροπής Εξέτασης Π ροσφυγών Αυ¬ 
θαιρέτων του άρθρου 17 ν. 4495/2017 για τη διόρθωση 
ολοκληρωμένων ή περαιωμένων δηλώσεων υπαγωγής 
είναι οριστικές και διαβιβάζονται στον φορέα διαχείρι¬ 
σης του πληροφοριακού συστήματος για τις περαιτέρω 
ενέργειές του. 

3. Για την εφαρμογή της παρ. 9 του άρθρου 83 του 
ν. 4495/2017, ως αντίγραφα των σχεδίων από το πληρο¬ 
φοριακό σύστημα προσκομίζονται και επισυνάπτονται 
αντίγραφατων σχεδίων που φέρουν υπογραφή και σφρα¬ 
γίδα Μηχανικού, στα οποία αναγράφεται ο αύξων αριθ¬ 
μός της δήλωσης υπαγωγής στις διατάξεις του ν. 4495/ 
2017 καθώς και ο μοναδικός ηλεκτρονικός κωδικός ελέγ¬ 
χου της δήλωσης, συνοδευόμενα από υπεύθυνη δήλωση 
του Μηχανικού ότι είναι ταυτόσημα με αυτά που έχουν 
εισαχθεί στο πληροφοριακό σύστημα. 

4. Στα δικαιολογητικά στοιχεία και σχέδια που παραδί- 
δει ο εξουσιοδοτημένος μηχανικός στον ιδιοκτήτη, προ- 
σαρτώνται στα συμβόλαια ή υποβάλλονται για την έκδο¬ 
ση διοικητικών πράξεων, αναγράφεται ο αύξων αριθμός 
της δήλωσης υπαγωγής στις διατάξεις του ν. 4495/ 
2017 καθώς και ο μοναδικός ηλεκτρονικός κωδικός ελέγ¬ 
χου της δήλωσης, συνοδευόμενα από υπεύθυνη δήλωση 
του Μηχανικού ότι είναι ταυτόσημα με αυτά που έχουν 
εισαχθεί στο πληροφοριακό σύστημα. 

Τα δικαιολογητικά στοιχεία κατά το χρόνο ισχύοςτους 
καθώς και τα σχέδια κατά το παρόν άρθρο, εφόσον προ- 
σαρτηθούν σε δικαιοπραξίες, δύναται να επικυρώνονται 
από συμβολαιογράφο κατά τις κείμενες διατάξεις προ- 
κειμένου να προσαρτηθούν σε μεταγενέστερες πράξεις. 

5. Για την κατάρτιση συμβολαιογραφικών εγγράφων με 
αντικείμενο τη μεταβίβαση ή τη σύσταση εμπράγματου 
δικαιώματος σε κάθε ακίνητο, συμπεριλαμβανομένων 
των αδόμητων οικοπέδων, γηπέδων και αγροτεμαχίων 
καθώς και των συμβολαίων σύστασης οριζόντιας ή κά¬ 
θετης ιδιοκτησίας, προσαρτάται στα συμβολαιογραφικά 
έγγραφα βεβαίωση του άρθρου 83 του ν. 4495/2017 η 
οποία εκδίδεται, σε κάθε περίπτωση, μέσω του πληροφο¬ 
ριακού συστήματος της παρ. 1 του άρθρου 1 της παρού¬ 
σας και φέρει μοναδικό ηλεκτρονικό κωδικό ελέγχου. 

6. Για την εφαρμογή της διάταξης της παρ. ή του άρ¬ 
θρου 99 του ν. 4495/2017 σχετικά με την υποβολή ή μη 
της μελέτης στατικής επάρκειας, όπου απαιτείται, γίνεται 
ειδική μνεία σε κάθε βεβαίωση οριστικής υπαγωγής κα¬ 
θώς και σε κάθε βεβαίωση περαίωσης της διαδικασίας, 
καθώς και στη βεβαίωση της παρ. 2 (περ. γ) του άρθρου 
83 του ν. 4495/2017 για μεταβίβαση. 

Η αναφορά επί της βεβαιώσεως για την υποβολή ή 
μη μελέτης στατικής επάρκειας καταχωρείται από τον 
εξουσιοδοτούμενο Μηχανικό στηνΤεχνική Έκθεση που 
συνοδεύει την έκδοση της βεβαίωσης της παρ. 2 (περ. γ) 
του άρθρου 83 του ν. 4495/2017. Σε κάθε περίπτωση 
εφόσον δεν υποβάλλεται μελέτη στατικής επάρκειας, 
αναφέρεται ρητά ότι η μελέτη στατικής επάρκειας πρέπει 
να υποβληθεί εντός της προβλεπόμενης προθεσμίας και 
πριν τη συμπλήρωση της ταυτότητας του κτιρίου κατά 
τις κείμενες διατάξεις. 


Άρθρο 3 

Προθεσμίες Πληρωμών - Εκπτώσεων - 
Προσαυξήσεων 

1. Για την εφαρμογή του παρόντος ως ημερομηνία 
υπαγωγής νοείται η ημερομηνία καταβολήςτου σχετικού 
παράβολου, όπως αυτή εμφανίζεται στο πληροφορια¬ 
κό σύστημα. Ως ενιαίο ειδικό πρόστιμο νοείται το ποσό 
προστίμου όπως διαμορφώνεται σύμφωνα με τις παρ. 2, 
3 και 4 του άρθρου 102 του ν. 4495/2017. 

2. Ο εξουσιοδοτημένος μηχανικός, κατόπιν εντολής 
του ιδιοκτήτη, δηλώνει στο πληροφοριακό σύστημα τον 
τρόπο πληρωμής. Παρέχονται οι εξής τρόποι εξόφλησης 
του ενιαίου ειδικού προστίμου: 

α. εκατό (100) μηνιαίες δόσεις, με ελάχιστο ποσό δό¬ 
σης τα 50 ευρώ. Η πρώτη μηνιαία δόση καταβάλλεται 
έως την τελευταία εργάσιμη ημέρα του επομένου μήνα 
της ημερομηνίας υπαγωγής, 

β. εφάπαξ καταβολή έως την τελευταία εργάσιμη ημέ¬ 
ρα του επομένου μήνα της ημερομηνίας υπαγωγής, με 
έκπτωση είκοσι τοις εκατό (20%) επί του ενιαίου ειδικού 
προστίμου, 

γ. καταβολή ποσοστού τριάντα τοις εκατό (30%) έως 
την τελευταία εργάσιμη ημέρα του επόμενου μήνα της 
ημερομηνίας υπαγωγής, με έκπτωση δέκα τοις εκατό 
(10%) επί του ενιαίου ειδικού προστίμου. Οι επόμενες 
προς εξόφληση δόσεις δύναται να είναι μηνιαίες με κα¬ 
ταληκτική ημερομηνία εξόφλησης της πρώτης μηνιαί¬ 
ας δόσης την τελευταία εργάσιμη ημέρα του επόμενου 
μήνα της καταληκτικής ημερομηνίας εξόφλησης του 
30%. Σε περίπτωση που το τριάντα τοις εκατό (30%) του 
ενιαίου ειδικού προστίμου καλύπτεται από το ύψος του 
παράβολου, η πρώτη μηνιαία δόση καταβάλλεται έως 
την τελευταία εργάσιμη ημέρα του επομένου μήνα της 
ημερομηνίας υπαγωγής. 

3. Μέχρι και την τελευταία εργάσιμη ημέρα του επο¬ 
μένου μήνα της ημερομηνίας υπαγωγής, επιτρέπεται η 
αλλαγή του τρόπου εξόφλησης. Μετά την παρέλευση 
της ανωτέρω προθεσμίας καταβολής επιτρέπεται μόνο 
η μετατροπή σε μηνιαίες δόσεις με απώλεια του δικαι¬ 
ώματος έκπτωσης. 

4. Αν δεν καταβληθεί εμπροθέσμως το ποσό της δόσης, 
ανάλογα με τον επιλεγμένο τρόπο εξόφλησης, το ανεξό¬ 
φλητο ποσό προστίμου προσαυξάνεται κατά ένα τοις εκα¬ 
τό (1%) για κάθε μήνα καθυστέρησης. Στις περιπτώσεις 
που καταστεί ληξιπρόθεσμο ποσό εφάπαξ εξόφλησης ή 
εξόφλησης του 30% του ειδικού προστίμου, η προσαύξη- 
ση θα υπολογίζεται στο σύνολο του εφάπαξ ποσού ή του 
30% του ειδικού προστίμου με διατήρηση του δικαιώμα¬ 
τος έκπτωσης. Προσαυξήσεις που επιβάλλονται από την 
καθυστέρηση καταβολής πληρωμών δεν μεταβάλλονται 
από τυχόν μεταγενέστερη τροποποίηση του ενιαίου ειδι¬ 
κού προστίμου ή αλλαγή του τρόπου εξόφλησης. 

5. Μετά την παρέλευση 10 ημερολογιακών ημερών 
από τις ανωτέρω προθεσμίες λήξης επιβάλλονται στα 
ανεξόφλητα ληξιπρόθεσμα ποσά των ειδικών προστί¬ 
μων οι προσαυξήσεις που προβλέπονται στην παρ. 3 
του άρθρου 101 του ν. 4495/2017. 

Άρθρο 4 

Μείωση ενιαίου ειδικού προστίμου 
του ν. 4495/2017 λόγω εξόδων εργασιών 
προσαρμογής κτιρίων σύμφωνα 
με τα άρθρα 116 και 117 

1. Σε κτίρια εντός παραδοσιακού οικισμού με απαί¬ 
τηση έγκρισης επιτροπής ή σε διατηρητέα κτίρια που 
υπάγονται στις ρυθμίσεις του ν. 4495/2017, σύμφωνα 
με τα άρθρα 116 ή 117 αντίστοιχα, το ποσό του ενιαί¬ 
ου ειδικού προστίμου που καταβάλλεται δυνάμει του 
ανωτέρω νόμου, δύναται να μειωθεί κατά το ποσό που 
δαπανάται για την εκτέλεση εργασιών προσαρμογής 
των κτιρίων. Η παρούσα απόφαση δεν εφαρμόζεται σε 
κτίρια, οι ιδιοκτήτες των οποίων έχουν λάβει για αυτά 
επιδότηση από κρατικά ή συγχρηματοδοτούμενα από 
την Ευρωπαϊκή Ένωση προγράμματα που αφορούν σχε¬ 
τικές παρεμβάσεις στον κτιριακό τομέα. 

2. Στη διαδικασία μείωσης εντάσσονται οι δαπάνες 
για αγορά υλικών/εξοπλισμού, καθώς και για πρόσθετες 
εργασίες για την ολοκλήρωση των παρεμβάσεων, όπως 
εργασίες αποξήλωσης/αποκομιδής, τοποθέτησης/εγκα- 
τάστασης, αποκατάστασης, τοποθέτησης ικριωμάτων, 
κ.λπ. και για την αποζημίωση Ελεγκτών Δόμησης, όπου 
απαιτείται. Στις ανωτέρω δαπάνες συμψηφισμού δεν 
περιλαμβάνεται ο Φ.Π.Α. 

Ο υπολογισμός των δαπανών μείωσης πραγματοποι¬ 
είται σύμφωνα με το Παράρτημα Β'του ν. 4495/2017. 

3. Το ενιαίο ειδικό πρόστιμο, εξαιρουμένουτου σχετι¬ 
κού παράβολου το οποίο αποτελεί έσοδο του κρατικού 
προϋπολογισμού, μειώνεται κατά το κόστος των δα¬ 
πανών εργασιών προσαρμογής και μέχρι πενήντα τοις 
εκατό (50%) του προστίμου. 

4. Για την εφαρμογή της παρούσης απαιτούνται τα 
ακόλουθα δικαιολογητικά: 

α) Αίτηση του ενδιαφερομένου στην οποία αναγράφο¬ 
νται τα στοιχεία του, ο αριθμός της δήλωσης υπαγωγής 
στις ρυθμίσεις του ν. 4495/2017, τα στοιχεία του κτιρίου 
για το οποίο αιτείται μείωση του ενιαίου ειδικού προστί¬ 
μου, το ποσό προστίμου που έχει υπολογιστεί, το ύψος 
της δαπάνης για την υλοποίηση εργασιών προσαρμογής 
και το ποσό που αιτείται να αφαιρεθεί. 

β) Απόφαση της Επιτροπής ή των Συμβουλίων των 
άρθρων 116 και 117 με την επιβολή εκτέλεσης εργασι¬ 
ών προσαρμογής για την αισθητική και μορφολογική 
ένταξη της αυθαίρετης κατασκευής. 

γ) Αντίγραφο της οικοδομικής αδείας ή της έγκρισης 
εργασιών μικρής κλίμακας για τις εργασίες προσαρμο¬ 
γής, όπου απαιτείται. 

δ) Παραστατικά για τις σχετικές δαπάνες, περιλαμβα- 
νομένων των δελτίων αποστολής υλικών ή εξοπλισμού. 

ε) Βεβαίωση των Επιτροπών ή των Συμβουλίων ή πό¬ 
ρισμα ελεγκτή δόμησης ότι οι εργασίες προσαρμογής 
υλοποιήθηκαν προσηκόντως. 

στ) Υπεύθυνη δήλωση του άρθρου 8 του ν. 1599/1986 
(ΦΕΚ Α' 75) με επικύρωση του γνησίου της υπογραφής 
του αιτούντος, με την οποία δηλώνει ότι υποβάλλει το 
σύνολο των απαιτούμενων δικαιολογητικών, τα στοιχεία 


των οποίων είναι αληθή, ότι όλα τα παραστατικά δαπα¬ 
νών που υποβάλλει εκδόθηκαν για την αγορά υλικών / 
εξοπλισμού, την εκτέλεση εργασιών και την παροχή 
υπηρεσιών για τις εργασίες προσαρμογής του κτιρίου 
που αναφέρει η αίτησή του, καθώς επίσης και ότι για το 
εν λόγω κτίριο οι ιδιοκτήτες δεν έχουν λάβει επιδότηση 
/ ενίσχυση από κρατικά ή και συγχρηματοδοτούμενα 
από την Ευρωπαϊκή Ένωση προγράμματα που αφορούν 
σχετικές παρεμβάσεις στον κτιριακό τομέα. 

Άρθρο 5 

Μείωση ενιαίου ειδικού προστίμου 
του ν. 4495/2017 λόγω εξόδων 
Στατικής Ενίσχυσης κτιρίων 

1. Σε κτίρια που υπάγονται στις ρυθμίσεις του ν. 4495/ 
2017,το ποσό του ενιαίου ειδικού προστίμου, που κα¬ 
ταβάλλεται δυνάμει του ανωτέρω νόμου, δύναται να 
μειωθεί κατά το ποσό που δαπανάται για την στατική 
ενίσχυση των κτιρίων αυτών. Η παρούσα απόφαση δεν 
εφαρμόζεται σε κτίρια, οι ιδιοκτήτες των οποίων έχουν 
λάβει για αυτά επιδότηση από κρατικά ή συγχρηματο¬ 
δοτούμενα από την Ευρωπαϊκή Ένωση προγράμματα για 
την επισκευή /αποκατάσταση ή ενίσχυση του φέροντα 
οργανισμού τους ή αποκατάστασης ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση). 

2. Οι παρεμβάσεις για τη στατική ενίσχυσή τους αφο¬ 
ρούν στην επισκευή / αποκατάσταση ή ενίσχυση του 
φέροντα οργανισμού και υλοποιούνται σύμφωνα με 
τις κείμενες διατάξεις και προδιαγραφές που ισχύουν 
για τις υποχρεωτικές ελάχιστες απαιτήσεις φέρουσας 
ικανότητας κατά τον Κανονισμό Επεμβάσεων (ΚΑΝΕΠΕ) 
ή σύμφωνα με τους κανονισμούς που ίσχυαν κατά τον 
χρόνο έκδοσης της οικοδομικής άδειας του κτιρίου ή 
της κατασκευής του φέροντος οργανισμού του, μετά 
από μελέτη και τεχνική έκθεση από αρμόδιο μηχανικό. 

Στη διαδικασία μείωσης εντάσσονται δαπάνες για 
αγορά υλικών/ εξοπλισμού καθώς και για πρόσθετες 
εργασίες για την ολοκλήρωση των παρεμβάσεων, όπως 
εργασίες αποξήλωσης/αποκομιδής, τοποθέτησης/ εγκα¬ 
τάστασης, αποκατάστασης, τοποθέτησης ικριωμάτων, 
κ.λπ. για την αποζημίωση Ελεγκτών Δόμησης και για 
αμοιβές μελετών στατικής επάρκειας και στατικής ενί¬ 
σχυσης, όταν αυτές δεν αναφέρονται στα προβλεπόμενα 
στις διατάξεις του ν. 4495/2017 υποχρεωτικά δικαιολο- 
γητικά για την υπαγωγή, με ανώτατο ποσό το δυόμιση 
τοις εκατό (2,5%) του ενιαίου ειδικού προστίμου. 

Στις ανωτέρω δαπάνες συμψηφισμού δεν περιλαμ¬ 
βάνεται ο Φ.Π.Α. 

Ο υπολογισμός των δαπανών μείωσης πραγματοποιεί¬ 
ται κατά το τιμολόγιο της οικ: 6772/Β9β/2011 απόφασης 
του Υφυπουργού Υποδομών, Μεταφορών και Δικτύων 
«Τιμολόγιο υπολογισμού της δαπάνης των εργασιών 
επισκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής» (ΦΕΚ 3201 Β'). 

3. Το ενιαίο ειδικό πρόστιμο, εξαιρουμένουτου σχετι¬ 
κού παράβολου το οποίο αποτελεί έσοδο του κρατικού 
προϋπολογισμού, μειώνεται κατά το κόστος των δαπα¬ 
νών στατικής ενίσχυσης και μέχρι: 

α) εξήντα τοις εκατό (60%) του προστίμου σε περιοχές 
σεισμικής επικινδυνότητας 3, 
β) πενήντα τοις εκατό (50%) του προστίμου σε περιο¬ 
χές σεισμικής επικινδυνότητας 2, 
γ) τριάντα τοις εκατό (30%) του προστίμου σε περιοχές 
σεισμικής επικινδυνότητας 1. 

4. Για την εφαρμογή της παρούσης απαιτούνται τα 
ακόλουθα δικαιολογητικά: 

α) Αίτηση του ενδιαφερομένου στην οποία αναγράφο¬ 
νται τα στοιχεία του, ο αριθμός της βεβαίωσης υπαγωγής 
στις ρυθμίσειςτου ν. 4495/2017, τα στοιχεία του κτιρίου 
για το οποίο αιτείται μείωση του ενιαίου ειδικού προστί¬ 
μου, το ποσό προστίμου που έχει υπολογιστεί, το ύψος 
της δαπάνης για την υλοποίηση παρεμβάσεων στατικής 
ενίσχυσης και το ποσό που αιτείται να αφαιρεθεί. 

β) Αντίγραφο της οικοδομικής αδείας ή της έγκρισης ερ¬ 
γασιών στατικής ενίσχυσης του κτιρίου όπως αυτή ορίζε¬ 
ται στην παράγραφο 5 του άρθρου 107 του ν. 4495/2017. 

γ) Παραστατικά για τις σχετικές δαπάνες, περιλαμβα- 
νομένων των δελτίων αποστολής υλικών ή εξοπλισμού. 

δ) Αντίγραφο της τεχνικής έκθεσης στατικού ελέγχου 
ή μελέτης στατικής επάρκειας, εάν αυτή είναι υποχρε¬ 
ωτική. 

ε) Πόρισμα του Ελεγκτή Δόμησης μετά την ολοκλή¬ 
ρωση των εργασιών που βεβαιώνει την ορθή εκτέλεση 
των εργασιών που προβλεπόταν στην εκδοθείσα άδεια 
στατικής ενίσχυσης. 

στ) Υπεύθυνη δήλωση του άρθρου 8 του ν. 1599/1986 
(ΦΕΚ Α' 75) με επικύρωση του γνησίου της υπογραφής 
του αιτούντος, με την οποία δηλώνει ότι υποβάλλει το 
σύνολο των απαιτούμενων δικαιολογητικών, τα στοιχεία 
των οποίων είναι αληθή, ότι όλα τα παραστατικά δαπα¬ 
νών που υποβάλλει εκδόθηκαν για την αγορά υλικών / 
εξοπλισμού, την εκτέλεση εργασιών και την παροχή υπη¬ 
ρεσιών για τη στατική ενίσχυση του κτιρίου που αναφέρει 
η αίτησή του, καθώς επίσης και ότι για το εν λόγω κτίριο 
οι ιδιοκτήτες δεν έχουν λάβει επιδότηση / ενίσχυση από 
κρατικά ή και συγχρηματοδοτούμενα από την Ευρωπαϊκή 
Ένωση προγράμματα που αφορούν παρεμβάσεις στον 
κτιριακό τομέα για την επισκευή /αποκατάσταση ή ενί¬ 
σχυση του φέροντα οργανισμού τους ή αποκατάστασης 
ζημιών σε κτίρια που έχουν πληγεί από φυσικές κατα¬ 
στροφές (σεισμό, πυρκαγιά, πλημμύρα, κατολίσθηση). 

Άρθρο 6 

Μείωση ενιαίου ειδικού προστίμου 
του ν. 4495/2017 λόγω εξόδων 
Ενεργειακής Αναβάθμισης κτιρίων 

1.Σεκτίριαπουκατασκευάστηκανπροτης28.07.2011 
και υπάγονται στις ρυθμίσεις του ν. 4495/2017, το ποσό 
του ενιαίου ειδικού προστίμου που καταβάλλεται δυ¬ 
νάμει του ανωτέρω νόμου δύναται να μειωθεί κατά 


το ποσό που δαπανάται για υλοποίηση παρεμβάσεων 
ενεργειακής αναβάθμισης των κτιρίων αυτών. 

Η παρούσα απόφαση δεν εφαρμόζεται σε κτίρια, 
οι ιδιοκτήτες των οποίων έχουν λάβει για αυτά επι¬ 
δότηση από κρατικά ή συγχρηματοδοτούμενα από 
την Ευρωπαϊκή Ένωση προγράμματα που αφορούν 
παρεμβάσεις στον κτιριακό τομέα για τη βελτίωση της 
ενεργειακής απόδοσής τους. 

2. Οι παρεμβάσεις για την ενεργειακή αναβάθμισή 
τους δύναται να αφορούν τόσο στο κέλυφος του κτι¬ 
ρίου, περιλαμβανομένων των ανοιγμάτων όσο και στα 
συστήματα θέρμανσης, ψύξης, κλιματισμού και παροχής 
ζεστού νερού χρήσης και υλοποιούνται σύμφωνα με τις 
κείμενες διατάξεις και προδιαγραφές για τις ελάχιστες 
απαιτήσεις του Κανονισμού Ενεργειακής Απόδοσης Κτι¬ 
ρίων (ΚΕΝΑΚ), όπως ισχύει. 

Στη διαδικασία μείωσης εντάσσονται οι δαπάνες για 
αγορά υλικών/εξοπλισμού, καθώς και για πρόσθετες ερ¬ 
γασίες για την ολοκλήρωση των παρεμβάσεων, όπως 
εργασίες αποξήλωσης/αποκομιδής, τοποθέτησης/εγκα- 
τάστασης, αποκατάστασης, τοποθέτησης ικριωμάτων, 
κ.λπ. και για την παροχή υπηρεσιών ενεργειακής επι¬ 
θεώρησης. Στις ανωτέρω δαπάνες συμψηφισμού δεν 
περιλαμβάνεται ο Φ.Π.Α. 

Ο υπολογισμός της δαπάνης μείωσης πραγματοποιεί¬ 
ται σύμφωνα με το προβλεπόμενο τιμολόγιο στο ισχύον 
πρόγραμμα «Εξοικονομώ κατ' οίκον» κατά την περίοδο 
εκτέλεσης των εργασιών. 

Σε περίπτωση που δεν είναι ισχύ πρόγραμμα «Εξοικο¬ 
νομώ κατ' οίκον» θα ισχύει το τιμολόγιο του πλέον πρό¬ 
σφατου προγράμματος στην περίοδο υλοποίησης των 
εργασιών ενεργειακής αναβάθμισης. 

3. Το ενιαίο ειδικό πρόστιμο, εξαιρουμένου του σχετι¬ 
κού παράβολου το οποίο αποτελεί έσοδο του κρατικού 
προϋπολογισμού, μειώνεται κατά το κόστος των δαπα¬ 
νών ενεργειακής αναβάθμισης και μέχρι: 

α) πενήντα τοις εκατό (50%) του προστίμου για υπερ¬ 
βάσεις έως 250 τ.μ. σε οριζόντιες ή κάθετες ιδιοκτησίες 
με χρήση κατοικίας και έως 500 τ.μ. σε οριζόντιες ή κά¬ 
θετες ιδιοκτησίες με άλλες χρήσεις πλην κατοικίας, 

β) τριάντα τοις εκατό (30%) του προστίμου για υπερ¬ 
βάσεις άνω των ανωτέρω αναφερομένων, εφόσον οι 
παρεμβάσεις επιφέρουν αναβάθμιση του κτιρίου κατά 
μια τουλάχιστον ενεργειακή κατηγορία ή ετήσια εξοικο¬ 
νόμηση πρωτογενούς ενέργειας μεγαλύτερη από το 30% 
της κατανάλωσης του κτιρίου αναφοράς. 

4. Η συνδρομή των προϋποθέσεων της προηγούμε¬ 
νης παραγράφου διαπιστώνεται αποκλειστικά κατόπιν 
διενέργειας δύο ενεργειακών επιθεωρήσεων στο κτίριο. 
Η πρώτη λαμβάνει χώρα μετά την υπαγωγή του κτιρί¬ 
ου στις ρυθμίσεις του ν. 4495/2017 και πριν την έναρξη 
των παρεμβάσεων και η δεύτερη μετά την ολοκλήρωση 
αυτών για τη διαπίστωση της ορθής υλοποίησης των πα¬ 
ρεμβάσεων και της επίτευξης του ενεργειακού στόχου. 

5. Για την εφαρμογή της παρούσης απαιτούνται τα 
ακόλουθα δικαιολογητικά: 

α) Αίτηση του ενδιαφερομένου στην οποία αναγράφο¬ 
νται τα στοιχεία του, ο αριθμός της βεβαίωσης υπαγωγής 
στις ρυθμίσεις του ν. 4495/2017, τα στοιχεία του κτιρίου 
για το οποίο αιτείται συμψηφισμό, το ποσό του ειδικού 
προστίμου που έχει υπολογιστεί, το ύψος της δαπάνης 
για την υλοποίηση παρεμβάσεων ενεργειακής αναβάθ¬ 
μισης και το ποσό που αιτείται να αφαιρεθεί. 

β) Αντίγραφο της Οικοδομικής Αδειας, της Έγκρισης 
Εργασιών Δόμησης Μικρής Κλίμακας ή της Έγκρισης 
εκτέλεσης εργασιών, όπου απαιτείται. 

γ) Παραστατικά για τις σχετικές δαπάνες, περιλαμβα- 
νομένων των δελτίων αποστολής υλικών ή εξοπλισμού. 

δ) Αντίγραφα των δύο Πιστοποιητικών Ενεργειακής 
Απόδοσης που εκδόθηκαν κατόπιν ενεργειακών επιθε¬ 
ωρήσεων. Η πρώτη λαμβάνει χώρα μετά την υπαγωγή 
του κτιρίου στις ρυθμίσεις του ν. 4495/2017 και πριν 
την έναρξη των παρεμβάσεων και η δεύτερη μετά την 
ολοκλήρωση αυτών για τη διαπίστωση της ορθής υλο¬ 
ποίησης των παρεμβάσεων και της επίτευξης του ενερ¬ 
γειακού στόχου. 

ε) Πόρισμα - Δήλωση του Ενεργειακού Επιθεωρητή 
που διενήργησε τη δεύτερη επιθεώρηση, στο οποίο 
δηλώνεται η ορθή υλοποίηση των παρεμβάσεων και η 
επίτευξη του ενεργειακού στόχου. 

στ) Υπεύθυνη δήλωση του άρθρου 8 του ν. 1599/1986 
(ΦΕΚ Α' 75) με επικύρωση του γνησίου της υπογραφής 
του αιτούντος, με την οποία δηλώνει ότι υποβάλλει το 
σύνολο των απαιτούμενων δικαιολογητικών, τα στοιχεία 
των οποίων είναι αληθή, ότι όλα τα παραστατικά δαπα¬ 
νών που υποβάλλει εκδόθηκαν για την αγορά υλικών 
/ εξοπλισμού, την εκτέλεση εργασιών και την παροχή 
υπηρεσιών για την ενεργειακή αναβάθμιση του κτιρίου 
που αναφέρει η αίτησή του καθώς επίσης και ότι οι ιδιο¬ 
κτήτες για το εν λόγω κτίριο δεν έχουν λάβει επιδότηση 
από κρατικά ή συγχρηματοδοτούμενα από την Ευρω¬ 
παϊκή Ένωση προγράμματα που αφορούν παρεμβάσεις 
στον κτιριακό τομέα για τη βελτίωση της ενεργειακής 
απόδοσής τους. 

Άρθρο 7 

Διαδικασία και έλεγχος μειώσεων λόγω εργασιών 
προσαρμογής, στατικής ενίσχυσης 
και ενεργειακής αναβάθμισης 
1.0 εξουσιοδοτημένος μηχανικός υποβάλλει στο πλη¬ 
ροφοριακό σύστημα κατά τις διατάξεις του ν. 4495/2017 
τα δικαιολογητικά που προβλέπονται στα προηγούμενα 
άρθρα, καθώς και υπεύθυνη δήλωση ότι τα στοιχεία που 
υποβάλλει έχουν ελεγχθεί για την ορθότητα και την πλη- 
ρότητά τους και ότι τα παραστατικά που υποβάλλονται 
αντιστοιχούν στις εργασίες που έχουν δηλωθεί και πραγ¬ 
ματοποιηθεί για τις εργασίες προσαρμογής, τη στατική 
ενίσχυση ή την ενεργειακή αναβάθμιση της ιδιοκτησίας 
ή του ακινήτου. 

2. Εάν υποβληθεί αίτημα μείωσης του ενιαίου ειδικού 
προστίμου υπαγωγής ανά ιδιοκτησία ή ακίνητο, όπου 
ισχύουν ταυτόχρονα δύο ή τρεις περιπτώσεις μείωσης 
των άρθρων 4,5 και 6 της παρούσας, ο μέγιστος συντε¬ 


λεστής μείωσης του προστίμου δεν μπορεί να ξεπερνά 
το εξήντα πέντε τοις εκατό (65%) αυτού. 

3. Σε περιπτώσεις υπαγωγής, όπου συντρέχει συμψηφι¬ 
σμός καταβληθέντων προστίμων κατά τις διατάξεις του 
άρθρου 104 του ν. 4495/2017, ως ενιαίο ειδικό πρόστιμο 
για την εφαρμογή της παρούσας λαμβάνεται το αρχικό 
υπολογιζόμενο ποσό πληρωμής, πριν τον συμψηφισμό 
κατά τα ανωτέρω, όπως αυτό διαμορφώνεται σύμφωνα 
με τις παρ. 2, 3 και 4 του άρθρου 102 του ν. 4495/2017. 

4. Τα καταβληθέντα ποσά για εργασίες προσαρμογής, 
στατικής ενίσχυσης και ενεργειακής αναβάθμισης αφαι- 
ρούνται από την τελευταία δόση και τις αμέσως προη¬ 
γούμενες χρονικά έως ότου ολοκληρωθεί ο συμψηφι¬ 
σμός. Σε περίπτωση που μετά τον ως άνω υπολογισμό, 
προκύπτει ότι τα ήδη καταβληθέντα ποσά υπερβαίνουν 
το ποσό του προστίμου που υπολείπεται, δεν επιστρέ- 
φονται και δεν αναζητούνται. 

5. Το οικείο τοπικό Παρατηρητήριο, ή άλλη αρμόδια 
αρχή, που ορίζεται με απόφαση του Υπουργού Περιβάλ¬ 
λοντος και Ενέργειας ελέγχει δειγματοληπτικά ποσοστό 
τουλάχιστον πέντε τοις εκατό (5%) των δηλώσεων που 
υποβλήθηκαν και εντάσσονται στην κατηγορία των άρ¬ 
θρων 4,5,6 της παρούσας, προκειμένου να διαπιστωθεί 
αν τα στοιχεία των δηλώσεων, που αφορούν την περι¬ 
γραφή της κατασκευής, τα παραστατικά και τα δελτία 
αποστολής, καθώς και τα πορίσματα των Ελεγκτών Δό¬ 
μησης είναι αληθή και ακριβή. 

6.0 έλεγχος μετά από καταγγελία ή εντολή δημοσίας 
αρχής δύναται να διενεργείται από Ελεγκτές Δόμησης 
τυχαία, μετά από ηλεκτρονική κλήρωση. 

Άρθρο 8 

Διεκπεραίωση των υπαγωγών που έχουν 
πραγματοποιηθεί με προγενέστερες 
του παρόντος διατάξεις 

1. Δηλώσεις υπαγωγής στον ν. 4178/2013, για τις οποί¬ 
ες έχει καταβληθεί παράβολο και ποσοστό ανταπόδο¬ 
σης, δύνανται να υπαχθούν στις διατάξεις του ν. 4495/ 
2017, εφόσον συντρέχουν οι προϋποθέσεις υπαγωγής, 
κατόπιν ηλεκτρονικού αιτήματοςτου εξουσιοδοτημένου 
μηχανικού. Οι δηλώσεις μεταφέρονται σε κατάσταση 
αρχικής υποβολής στον ν. 4495/2017, με δυνατότητα 
εκ νέου επιλογής του τρόπου εξόφλησης. 

Ως ημερομηνία υπαγωγής για την εφαρμογή των δια¬ 
τάξεων του ν. 4495/2017 νοείται η ημερομηνία διεκπε¬ 
ραίωσης του ηλεκτρονικού αιτήματος μεταφοράς. Τα 
στοιχεία της δήλωσης, οι πληρωμές καθώς και τα ήδη 
υποβληθέντα σχέδια μεταφέρονται αυτομάτως σε νέα 
δήλωση η οποία συμπληρώνεται σύμφωνα με τις διατά¬ 
ξεις του ν. 4495/2017. 

Ήδη καταβληθέντα ποσά συμψηφίζονται με το οφει- 
λόμενο ενιαίο ειδικό πρόστιμο, όπως αυτό υπολογίζε¬ 
ται με τον ν. 4495/2017. Ως εκ τούτου, απαγορεύεται η 
εισαγωγή τους προς συμψηφισμό στο πεδίο που προ¬ 
ορίζεται αποκλειστικά για την εισαγωγή ποσών προστί¬ 
μων που δεν καταβλήθηκαν μέσω των ν. 4014/2011 και 
ν. 4178/2013. 

Εάν από τον επανυπολογισμό προκύπτει ότι τα ήδη 
καταβληθέντα υπερβαίνουν το ποσό του προστίμου με 
βάση τις διατάξεις του παρόντος δεν αναζητούνται. 

2. Δηλώσεις υπαγωγής στον ν. 4178/2013 δύνανται 
να ολοκληρωθούν χωρίς να μεταφερθούν στον ν. 
4495/2017, εντός προθεσμίας δώδεκα (12) μηνών από 
την έναρξη ισχύος του ν. 4495/2017. Στο διάστημα αυτό, 
ο μηχανικός υποχρεούται να υποβάλει τα απαραίτητα 
δικαιολογητικά και να περαιώσει τη διαδικασία υπαγω¬ 
γής. Σε διαφορετική περίπτωση, η δήλωση θα πρέπει να 
μεταφερθεί στις διατάξεις του ν. 4495/2017. 

Εντός της ανωτέρω προθεσμίας είναι δυνατή η μετα¬ 
φορά των δηλώσεων υπαγωγής ν. 4014/2011 στις δια¬ 
τάξεις του ν. 4495/2017 μέσω του ν. 4178/2013, κατόπιν 
ηλεκτρονικού αιτήματος του εξουσιοδοτημένου μηχα¬ 
νικού. Τα στοιχεία της δήλωσης, οι πληρωμές καθώς και 
τα ήδη υποβληθέντα αρχεία και σχέδια μεταφέρονται 
στη νέα δήλωση, η οποία συμπληρώνεται σύμφωνα με 
τις διατάξεις του ν. 4495/2017. 

3. Από την έναρξη ισχύος της παρούσας, παύουν να 
γίνονται δεκτές πληρωμές που πραγματοποιούνται με 
κωδικούς των δηλώσεων του ν. 4014/2011. 

Μετά τη μεταφορά δηλώσεων του ν. 4178/2013 
στις διατάξεις του ν. 4495/2017 τυχόν πληρωμές που 
πραγματοποιούνται με κωδικούς των δηλώσεων του 
ν. 4178/2013 δεν γίνονται δεκτές και επιστρέφουν στον 
λογαριασμό που έχει δηλώσει ο δικαιούχος για την πε¬ 
ρίπτωση απόρριψης της πληρωμής. 

4. Η διαδικασία ηλεκτρονικής μεταφοράς των στοι¬ 
χείων των δηλώσεων των ν. 4014/2011 και ν. 4178/2013 
στις διατάξεις του ν. 4495/2017 άρχεται ηλεκτρονικά με 
διαπιστωτική πράξη του φορέα διαχείρισης του πληρο¬ 
φοριακού συστήματος. Σε κάθε περίπτωση η διαδικασία 
ηλεκτρονικής μεταφοράς άρχεται εντός προθεσμίας 30 
ημερών από τη δημοσίευση της παρούσας απόφασης. 

5. Βεβαιώσεις για δικαιοπραξίες μεταβίβασης ή σύστα¬ 
σης εμπραγμάτου δικαιώματος και εγραπτέες πράξεις 
του άρθρου 83, που έχουν εκδοθεί με προηγούμενες 
διατάξεις νόμων, εξακολουθούν να ισχύουν μέχρι την 
πάροδο του χρόνου λήξης της ισχύος τους. Βεβαιώσεις 
περαίωσης της διαδικασίας υπαγωγής στον ν. 4178/2013 
εξακολουθούν να είναι σε ισχύ μέχρι την τυχόν μεταφο¬ 
ρά των δηλώσεων στις διατάξεις του ν. 4495/2017, οπότε 
εκδίδονται νέες πράξεις περαίωσης. 

6. Μέχρι την ενεργοποίηση της ηλεκτρονικής διαδικα¬ 
σίας μεταφοράς των στοιχείων των δηλώσεων οι δικαιο- 
πραξίες που πραγματοποιούνται σε ακίνητα που έχουν 
δηλωθεί σύμφωνα με τις διατάξεις του ν. 4014/2011 
πραγματοποιούνται με έκδοση βεβαίωσης μεταβίβασης 
σύμφωνα με τα αναφερόμενα στην παρούσα και συνο¬ 
δεύονται από την πράξη υπαγωγής όπως αυτή εκδίδεται 
σύμφωνα με τις διατάξεις του ν. 4014/2011. Σε αυτή την 
περίπτωση, με ευθύνη του ιδιοκτήτη και του μηχανικού 
που συνέταξε την ανωτέρω βεβαίωση του ν. 4495/2017, 
η δήλωση του ν. 4014/2011 μεταφέρεται υποχρεωτικά 
εντός 60 ημερών από την ημερομηνία έναρξης ισχύος 
της παρούσας, στις διατάξεις του ν. 4495/2017. 


Άρθρο 9 

Ανάθεση διαχείρισης και λειτουργίας 
Πληροφοριακού Συστήματος στο ΤΕΕ 

Η συμπλήρωση και προσαρμογή του υπάρχοντος πλη¬ 
ροφοριακού συστήματος αυθαιρέτων, η ανάπτυξη του 
πληροφοριακού συστήματος της παρ. 1 άρθρου 1 της 
παρούσας σύμφωνα με τις προβλέψεις του ν. 4495/2017, 
καθώς και η λειτουργία και διαχείριση αυτών ανατίθεται 
στο Τεχνικό Επιμελητήριο της Ελλάδος (Τ.Ε.Ε.). 

1. Παρεχόμενες Υπηρεσίες του Διαχειριστή του Πλη¬ 
ροφοριακού Συστήματος 

Το Τεχνικό Επιμελητήριο της Ελλάδος (Τ.Ε.Ε.) ως δια- 
χειριστήςτου πληροφοριακού συστήματος για την διεκ¬ 
περαίωση των δηλώσεων υπαγωγής στο ν. 4178/2013 
(Α' 174) και στον παρόντα νόμο, παρέχει υπηρεσίες προς 
το ΥΠΕΝ, τους Μηχανικούς και τους Πολίτες. Στις υπη¬ 
ρεσίες αυτές περιλαμβάνονται η λειτουργία του πλη¬ 
ροφοριακού συστήματος, η παροχή δικτύων και υπο¬ 
στηρικτικών υπηρεσιών, η υποστήριξη των Μηχανικών 
στην λειτουργία του συστήματος, η υποστήριξη της 
Είσπραξης των Παραβολών και του Ειδικού Προστίμου, 
η υποστήριξη των Υπηρεσιών Δόμησης και των Παρατη¬ 
ρητηρίων στη χρήση του συστήματος, και η διοργάνωση 
ημερίδων για ενημέρωση σχετικά με τον νέο νόμο υπό 
την εποπτεία του ΥΠΕΝ. 

2. Καθορισμός Ποσοστού Ανταπόδοσης 

Το ύψος του ποσού ανταπόδοσης για την ηλεκτρονι¬ 
κή έκδοση πράξεων υπαγωγής δηλώσεων αυθαίρετων 
σύμφωνα με τις διατάξεις του ν. 4495/2017 ορίζεται σε 
δεκαπέντε (15) ευρώ. 

Για την διεκπεραίωση αιτημάτων τροποποιήσεων δη¬ 
λώσεων, που βρίσκονται σε οριστική υπαγωγή ή έχουν 
περαιωθεί,το ποσό ανταπόδοσης ορίζεται σε 10 €. 

Η πληρωμή του ποσού ανταπόδοσης αποτελεί προϋ¬ 
πόθεση για την έκδοση των διοικητικών εγγράφων από 
το πληροφοριακό σύστημα τουΤΕΕ και την αποδοχή και 
ολοκλήρωση των διαδικασιών υποβολής δηλώσεων και 
βεβαιώσεων σε κάθε στάδιο. 

Τυχόν βεβαιώσεις του ν. 4178/2013 που δεν έχουν 
εξοφλήσει το προβλεπόμενο ποσοστό ανταπόδοσης 
που έχει εκδοθεί δεν μπορούν να μεταφερθούν στον 
ν. 4495/2017 πριν την εξόφλησή του. 

3. Διαδικασία και Τρόπος Είσπραξης 

Για την είσπραξη του ποσοστού ανταπόδοσης υπέρ 
του Τ.Ε.Ε. παρέχονται τουλάχιστον οι αντίστοιχοι τρόποι 
καταβολής με αυτούς που ισχύουν για την πληρωμή του 
παράβολου και του ειδικού προστίμου κατά τις κείμενες 
διατάξεις. Το ποσό κατατίθεται σε τραπεζικό λογαρια¬ 
σμό του Τ.Ε.Ε. Με απόφαση της Διοικούσας επιτροπής 
του Τ.Ε.Ε. και προς διευκόλυνση των μηχανικών και των 
πολιτών δύναται να καθορίζονται επιπλέον τρόποι πλη¬ 
ρωμής. 

4. Περιοδική Απολογιστική Αναφορά 

ΤοΤ.Ε.Ε. υποχρεούται να παρέχει στο Υπουργείο Οικο¬ 
νομικών και στο Υπουργείο Περιβάλλοντος και Ενέργειας 
εξαμηνιαία απολογιστικά στοιχεία των εισπράξεων του 
ποσοστού ανταπόδοσης. 

5. Το Τ.Ε.Ε. φέρει την ευθύνη της λειτουργίας και συ¬ 
ντήρησης του πληροφοριακού συστήματος και υπο- 
χρεούται να λαμβάνει όλα τα απαραίτητα μέτρα για να 
εξασφαλίσει την απρόσκοπτη και συνεχή λειτουργία του 
σύμφωνα με τις απαιτήσεις της παρούσας. 

Άρθρο 10 
Γενικές Διατάξεις 

Ι.α Οι αρμόδιες υπηρεσίες της Αποκεντρωμένης Δι¬ 
οίκησης, οι Υπηρεσίες Δόμησης των Δήμων, τα τοπικά 
παρατηρητήρια έχουν πρόσβαση στο πληροφοριακό 
σύστημα μόνο για την ανάγνωση των στοιχείων και όχι 
για την επεξεργασία τους. Για την πρόσβαση χρησιμο¬ 
ποιούνται οι ίδιοι κωδικοί με τους αντίστοιχους γεωγρα¬ 
φικούς περιορισμούς που έχουν διατεθεί από το Τ.Ε.Ε. 
για την εποπτεία των δηλώσεων του ν. 4014/2011 και 
του ν. 4178/2013. Νέοι κωδικοί αποστέλλονται μετά από 
αίτημα του ενδιαφερόμενης υπηρεσίας προς τον φορέα 
διαχείρισης του πληροφοριακού συστήματος. 

β. Οι αρμόδιες Υπηρεσίες του Υπουργείου Περιβάλ¬ 
λοντος και Ενέργειας, του Υπουργείου Οικονομικών 
και τα περιφερειακά παρατηρητήρια έχουν πρόσβαση 
στο πληροφοριακό σύστημα για την επεξεργασία των 
στοιχείων και τη δημιουργία βάσης δεδομένων προς 
εξαγωγή στατιστικών στοιχείων και συμπερασμάτων. 

2. Στις έντυπες αναφορές των πράξεων υπαγωγής 
και των επιμέρους εντύπων και φύλλων αυτής, καθώς 
και των βεβαιώσεων μεταβίβασης που παράγονται από 
το πληροφοριακό σύστημα, αναγράφεται ο μοναδικός 
ηλεκτρονικός κωδικός ελέγχου (Η.Κ.Ε.) που αντιστοιχεί 
σε κάθε δήλωση υπαγωγής ή βεβαίωση. Μέσω της ει¬ 
δικής ιστοσελίδας του Τ.Ε.Ε. παρέχονται ηλεκτρονικά 
αντίγραφα με τη χρήση του εκδιδόμενου Η.Κ.Ε. προς 
τους ιδιοκτήτες καθώς και τους Συμβολαιογράφους και 
τους Δικηγόρους που συμμετέχουν στη σύνταξη συμβο¬ 
λαιογραφικών πράξεων. 


3. Η αίτηση, για χορήγηση προς τρίτους αντιγράφων 
υποβληθεισών ή υποβαλλομένων αιτήσεων υπαγωγής 
αυθαιρέτου κατασκευής ή χρήσεως στις ρυθμίσεις του 
ν. 4495/2017, η χορήγηση των αιτηθέντων στοιχείων, 
πραγματοποιείται αποκλειστικά από τις ΥΔΟΜ και τα 
τοπικά Παρατηρητήρια, σύμφωνα με τις διατάξεις του 
ν. 2690/1999 (ΦΕΚ 45/Α') περί πρόσβασης πολιτών σε 
διοικητικά και ιδιωτικά έγγραφα και τις διατάξεις του 
ν. 2472/1997 (ΦΕΚ 50/Α') περί προστασίας προσωπικών 
δεδομένων. 

4. Μέχρι την έκδοση της κοινής υπουργικής απόφα¬ 
σης των Υπουργών Οικονομικών και Περιβάλλοντος 
και Ενέργειας, καθορισμού της διαδικασίας είσπραξης 
του ειδικού προστίμου κατ' εξουσιοδότηση του άρθρου 
124 του ν. 4495/2017, εφαρμόζονται και ισχύουν για την 
κατάθεση στα τραπεζικά ιδρύματα και την απόδοση 
στους δικαιούχους, οι σχετικές συμβάσεις που καταρ¬ 
τίστηκαν με τα τραπεζικά ιδρύματα βάσει διατάξεων 
και υπουργικών αποφάσεων των προγενέστερων για 
την υπαγωγή αυθαίρετων κατασκευών ν. 4014/2011 
και ν. 4178/2013. 

Άρθρο 11 

Έναρξη ισχύος 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2017 
Οι Υπουργοί 

Οικονομικών Περιβάλλοντος και Ενέργειας 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΣΤΑΘΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 


























